Vancouveri ühistransport kannab nimetust SkyTrain, mis vastavalt nimele sõidab osaliselt kõrgele majade vahele ehitatud platvormil, aga ka maa all nagu tavaline metroo. Sky-Train pakub mugavat ühendust all-linna ja Canada Hockey Place'i vahel, kus hakkavad toimuma olümpiaturniirid ja mis on juba praegu hokilembeliste kanadakate kultuspaik; seal kõrval asuvas BC Plazas toimuvad mängude ava- ja lõputseremoonia.